سودان-ین خاریجی ایشلر ناظیری دیردیری محمد احمد مرکزی افریقا جمهوریتی حکومتی ایله سلاح‌لی قروپ‌لار آراسینداکی یئکون باریش موقاویله‌سی‌نین فوریه نین 6-دا ایمضالاناجاغینی آچیقلادی.
ناظیر سودان رسمی خبر آژانسی "سونا"یا وئردیگی آچیقلامادا اؤلکه‌سی‌نین ائو صاحیبلیگینده باش توتان مرکزی افریقا  جمهوریتی حکومتیله سلاح‌لی قروپ‌لار آراسینداکی باریش دانیشیق‌لاریندا الده اولونان باریشا گؤره طرف‌لری تبریک ائتدی.
خاریجی ایشلر ناظیری احمد اؤلکه‌سی‌نین مرکزی افریقا جمهوریتینده افریقا قاره سی اوچون قبول ائدیلن موقاویله‌یه رهبرلیک ائتدیگینی، الده ائدیلن موفقیتین افریقالیلارین اؤز پروبلئم‌لرینی حل ائتمه قابیلیتینی گؤستردیگینی وورغولادی.
ناظیر اؤن موقاویله‌نین صاباح، نهایی موقاویله‌نین ایسه فوریه نین 6-دا مرکزی افریقا جمهوریتی‌نین پایتاختی بانگی-ده  ایمضالاناجاغینی بیلدیردی.
قئید ائدک کی، پایتاخت خارطوم-داکی ایستراتژی آراشدیرما آکادمی سینده ژانویه نین 24-دن بری‌دیر داوام ائدن موذاکیره‌لرده مرکزی افریقا جمهوریتی حکومتیله سلاح‌لی قروپ‌لار آراسیندا باریش سازیشی باره‌ده راضی‌لیق الده اولونموشدو.
افریقا بیرلیگی باریش و تهلوکه‌سیزلیک کمیسری ساموئل چرگویی سلاح‌لی 14 قروپ ایله مرکزی افریکا جمهوریتی حکومتی‌نین 10 گونلوک موذاکیره‌لردن سونرا راضیلاشدیغینی آچیقلامیشدی.
